open-index/open-wikipedia-markdown huggingface dataset:
Tolanci (Stargate)

mini|350px| Tolanac Narim 
**Tolanci** su izmišljena rasa iz naučno fantastične američke televizijske serije Stargate SG-1. Oni su jedna od najnaprednijih ljudskih rasa koje SG-sijevci sreli. Tollanska tehnološka naprednost dovela je do toga da se njihova jugunastost graniči sa arogancijom. Njihova matična planeta je Tollan. Jedna su od rijetkih ljudskih rasa u galaksiji Mliječni put koja nije dovedena na drugu planetu od strane Goa'ulda.

## Društveni poredak 
Na vrhu društvene hijararhijske ljestvice nalazi se *Curija*, sastavljena od visoko rangiranih Tolanaca. Međutim iako predstavlja vrhovno vijeće, ona nema neograničene ovlasti. Sve odluke i rasprave o njima su transparentne prema tolanskom zakonu. Jedna od karakteristika njihovog društva je postulat koji se ni pod kojim okolnostima ne može mijenjati, a to je da je strogo zabranjeno dijeliti tehnologiju sa manje naprednim civilizacijama. Ova odluka o politici izolacionizma posljedica je lošeg iskustva iz prošlosti. Tolanci su podijelili svoju tehnologiju sa manje naprednom civilizacijom Serita, koji su tu tehnologiju iskoristili za rat. Uništenje njihove planete je dovelo do toga da je prvobitni Tollan promijenio svoju orbitalnu putanju i time postao nepogodan za život. To je prisililo Tolance da evakuiraju svoj narod na drugu planetu. Tim koji je zaostao na planeti bio je zadužen da uništi Zvjezdana vrata da bi onemogućio da bilo ko dođe na planetu.

## Prvo pojavljivanje u seriji 
Prvo pojavljivanje u seriji je u epizodi *Enigma* u prvoj sezoni. Potom u epizodi *2000*.

Kategorija:Vanzemaljske rase u seriji Stargate SG-1
Svi Sveti

[mini|200px|Centralni križ i svijeće na blagdan Svih svetih na groblju u [Čakovec|Čakovcu]]
**Svi Sveti** () kršćanski je blagdan, kada se slave svi sveci, i oni koje je crkva službeno proglasila svetima i oni za koje se vjeruje da su sveti.

Katolici ga slave 1. novembra, a u pravoslavnim crkvama ovaj se blagdan slavi prve nedjelje po Duhovima te označuje završetak uskrsnog dijela liturgijske godine.

Na Dan Svih svetih služe se svete mise u crkvama i na grobljima.

Obilježavanje blagdana Svih svetih u kršćanskoj tradiciji seže još od 4. stoljeća.

## Također pogledajte 
* Dušni dan

## Vanjski linkovi 
* Blagdan Svih svetih u Enciklopediji Leksikografskog zavoda "Miroslav Krleža" 
* Proslava blagdana Svih svetih širom Hrvatske

Kategorija:Kršćanstvo
Kategorija:Kršćanski sveci
Kategorija:Praznici u novembru
Tramošnjik

**Tramošnjik** je naseljeno mjesto u gradu Visokom, u Zeničko-dobojskom kantonu, Federaciji Bosne i Hercegovine, Bosni i Hercegovini.

## Historija 
Područje današnjeg Tramošnjika spominje se u osmanskim izvorima iz 1468. i 1469. godine, kada se u sumarnom popisu Visočke nahije navodi selo **Čremošnjak**, koje se u literaturi identificira s današnjim Tramošnjikom.

U osmanskom periodu Tramošnjik se spominje i u građi iz 18. stoljeća kao selo u Visočkoj nahiji.

U savremenoj mjesnoj samoupravi naselje je povezano s Loznikom u okviru izbornog područja **Loznik i Tramošnjik** pri mjesnoj zajednici Gračanica.

## Stanovništvo 
Prema rezultatima popisa stanovništva iz 2013. godine, Tramošnjik je imao 345 stanovnika, od čega su 342 bili Bošnjaci. U preliminarnim rezultatima popisa za naselje su evidentirana 351 popisana osoba, 106 domaćinstava i 138 stanova.

## Reference 
## Vanjski linkovi 
* Zvanični sajt grada Visokog
Jedinstvo (Stargate)

mini|350px| jedinstvo
**Jedinstvo** su izmišljena bića iz naučno fantastične američke serije Stargate SG-1. Oni su inteligentna kristalna bića nastanjena na planeti označenoj kao P3X-562, koja je prekrivena sjajno žutim pješčanim dinama. Jedinstvo je bilo skoro uništeno od strane Goa'ulda. Kristali jedinstva su sposobni napraviti duplikat bilo kojeg živog bića koje dotaknu. 

## Prvo pojavljivanje
Prvi put se pojavljuju u epizodi Mrtvi Lazar u prvoj sezoni. Kada su članovi SG-1 tima stigli na njihovu planetu Jack O'Neill dotakao je jedan od kristala i pao u nesvjest, dok je duplikat otišao na Zemlju. S obzirom da duplikat nije imao zle najmere sam O'Neill mu je pomogao da se vrati na Zemlju. Kristali ne mogu dugo preživjeti u Zemaljskoj atmosferi i njenom magnetskom polju.

## Reference 
## Vanjski linkovi 
Kategorija: Vanzemaljske rase u seriji Stargate SG-1
Ascheni (Stargate)

mini|350px|Ascheni
**Ascheni** su izmišljena rasa u naučno fantastičnoj američkoj televizijskoj seriji Stargate SG-1. Oni su ljudska vrsta, ali tehnološki naprednija od zemljana. Po ljudskim standardima Ascheni imaju malo osobnosti, pojedinci se mogu okarakterisati i kao veoma arogantni, te nemaju smisao za humor ali zato su veoma inteligentni.

Ascheni su osnivači Aschenske Konfederacije u kojoj se nalaze planete u blizini njihove matične planete označene kao P4C-970. Međutim vrste koje se nalaze u Konfederaciji nisu poznate jer su Ascheni napravili genetsko oružje koje polahko sprječava drugu vrstu da se razmnožava i kada se broj te vrste smanji na odgovarajući broj, Ascheni ih jednostavno unište. To je mnogo jednostavniji,  mirniji i jeftiniji način osvajanja svijeta nego putem oružanog napada.  Nakon što unište vrstu Ascheni zauzmu njihovu planetu teraformiraju na taj način da postane pogodan za poljoprivredu te da udovolji njihovom načinu života.

## Prvo pojavljivanje
Ascheni se pojavljuju u eizodi 2010, u četvrtoj sezoni. U alternativnoj realnosti Zemlja je kontaktirala Aschene u 2000 i oformila savez sa njima protiv Goa'ulda. Međutim, SG-1 nije uspio odkriti njihove prave namjere, a svako ko bi odkrio istinu kao naprimjer George Hammond bio je eliminiran.
Do 2010  u ovoj realnosti Goa'uldi su bili eliminirani i Zemlja je postala tehnološki napredan raj. Ascheni su na Zemlji počeli distirbuirati lijek koji je produžavao životni vijek ali je kao nuspojavu imao serilitet. To je dovelo do pada nataliteta za 90%. Kada je Zemlja postal suviše slaba za odbranu, bivši članovi SG-1 su poslali kroz vrijeme poruku SG-1 u sadašnjosti da ni pod kojim uvjetima ne zovu planetu označenu kao P4C-970. S obzirom da je na papiru bilo krvi Jack O'Neilla Hammond je naredio da se Aschenska planeta zaključa.

## Reference 
Kategorija:Vanzemaljske rase u seriji Stargate SG-1
Vrsta sa PJ2-445

mini|350px|Vrsta sa PJ4-445
**Vrsta sa PJ2-445** su izmišljena rasa iz naučno fantastične američke televizijske serije Stargate SG-1. Oni su humanoidna bića sa planete PJ2-445. Iako su naizgled isti kao ljudi njihovi unutarnji organi imaju potuno drugačiji raspored. Tijela mažu supstancom bijele boje koja nakon izvjesnog vremena postaje druga koža. Ne komuniciraju između sebe govorom već gestikulacijama. Jedina vrsta grlene komunikacije je nešto slično pjevanju. Žive u istinskom simbiontskom odnosu sa biljkom koja također egzistira na planeti i koja proizvodi zvuk na određenoj frekvenciji, neophodan za njihov opstanak. Nastambe su im izuzetno primitivno izgrađene.

## Prvo pojavljivanje
Njihovo prvo pojavljivanje je u epizodi *Jedan pogrešan korak* u drugoj sezoni.

## Reference 
## Vanjski linkovi 
Kategorija:Vanzemaljske rase u seriji Stargate SG-1
Radio Preporod Odžak

**Radio Preporod Odžak** je bosanskohercegovačka radio stanica koja emituje iz Odžaka, Bosna i Hercegovina.

## Historija 
6. oktobra 1997. godine je dan kada je *Radio Preporod Odžak* počeo emitovati svoj program. Sa izjavom "Dobar dan i dobar prijem programa Odžačkog Radio Preporoda", na tadašnjoj frekvenciji 88,6&nbsp;MHz., Ago Mehić je postao prvi spiker radio stanice.

## Članovi 
## Frekvencije 
Odžački Radio Preporod je frekvenciju 88,6&nbsp;MHz koristio nepunu godinu dana kada je došlo do promjene na 89,6&nbsp;MHz. U periodu kada je osnovana Regulatorna Agencija za Komunikacije (RAK) BiH, došlo je do selekcije medija, pa tako i svih radio stanica na području Bosne i Hercegovine. 11. augusta 2002. godine radio stanica je počela sa emitovanjem programa na novoj, stalnoj frekvenciji 95,2&nbsp;MHz.

Radio Preporod je učestvovao u mnogobrojnim humanitarnim akcijama prikupljanja novčanih i drugih sredstava za pomoć oboljelima, organizovanju humanitarnih koncerata za Udruženje građana roditelja i djece sa posebnim potrebama "Kuća nade", sudjelovanje i medijska popraćenost memorijalnih turnira "Amir Jupić–Pidžama" i "Bahrija Šogorović–Šiš". Radio stanica svake godine učestvuje u manifestaciji "Musini dani" koja se održava u čast rođenja istaknutog bosanskohercegovačkog pjesnika Muse Ćazima Ćatića koji je rođen u Odžaku. Svake godine se u sklopu ove manifestacije održava literarni konkurs za učenike srednje i osnovnih škola iz Odžaka.  U saradnji sa centrom za kulturu, radio Preporod je po prvi put stavio na pozornicu "Život i djelo Muse Ćazima Ćatića".
## Reference 
## Vanjski linkovi 
*Službena web stranica 

Kategorija:Bosanskohercegovačke radiostanice
Kategorija:Mediji u Odžaku
Ksilol

**Ksilol** (po IUPACu *dimetilbenzen*) je hemijski spoj iz grupe aromatskih ugljikovodika. To je bezbojna tekućina, mirisa karakterističnog za većinu aromatskih spojeva. Tehnički ksilol je mješavina izomera: meta-ksilola, orto-ksilola i para-ksilola. Ti izomeri imaju različite fizičke osobine.

## Hemijske osobine
Sva tri izomera imaju slične tačke ključanja: između 138,4 i 144,4&nbsp;°C, međutim, tačke topljenja su dosta različite i kreću se od -48&nbsp;°C kod m-ksilola do 13,3&nbsp;°C kod p-ksilola. P-ksilol ima najveću simetriju molekule.
Ksilol je u vodi gotovo nikako rastvorljiv (samo 0,2 g/l). U eteru, alkoholima, benzolu i acetonu, ksilol pokazuje veoma dobru rastvorljivost. Tačka gorenja kod ksilola iznosi (u zavisnosti od izomera) oko 30&nbsp;°C, a tačka paljenja na 460&nbsp;°C. Ksilol gori blještećim plamenom.

## Upotreba
Koristi se često kao otapalo, umjesto benzena, u industriji papira, gume i kože. Može se pronaći u manjim količinama u benzinu i kerozinu.

## Također pogledajte 
* Benzin

## Reference 
## Vanjski linkovi 
Kategorija:Aromatski ugljikovodici
Pub

**Pub** (skraćeno od engleskih riječi *public house* odnosno javna kuća) je ugostiteljski objekt tipičan za Ujedinjeno Kraljevstvo, Irsku, Kanadu, Australiju, Novi Zeland i druge države na koje je utjecala britanska kultura. 

Pubovi su mjesta za konzumaciju široke lepeze alkoholnih pića, pa ćemo u većini naći više vrsta piva, whiskeya, rakija itd. Pubovi su također vrlo važna okupljališta, pogotovo u manjim mjestima gdje su središta društvenog života, na neki način slična crkvama. Pubovi se kulturološki razlikuju od barova, caffea i pivnica. Svaki pub ima svoje stalne goste koji svoj pub nazivaju lokalnim i obično je u blizini njihovog doma ili posla.

## Reference 
## Vanjski linkovi 
Kategorija:Društvo
Kategorija:Ugostiteljstvo
Heptan

**Heptan** je hemijski spoj koji spada u grupu zasičenih ugljikovodika alkana. Ima sumarnu formulu C7H16. Postoji 9 izomera heptana. Od izomera obično se misli na n-heptan, koji ima jednostavni sedmočlani nerazgranati lanac.

## Osobine
U vodi n-heptan nije rastvorljiv. Ako se u zraku nalazi između 0,1 i 6,7% heptana, može doći do eksplozije. Čisti heptan ima oktanski broj “0”, pošto je njegovo prisustvo u gorivu nepoželjno. Njegova toplotna moć iznosi 44,7 MJ/kg. Minimalna tačka gorenja iznosi -22 oC, a tačka paljenja 215 oC. Rastvorljiv je u hloroformu i eteru.

## Izomeri heptana
Uključujući i n-heptan, postoji devet izomera:
*n-Heptan
*2-metilheksan
*3-metilheksan
*2,2-dimetilpentan
*2,3-dimetilpentan
*2,4-dimetilpentan
*3,3-dimetilpentan
*3-etilpentan
*2,2,3-trimetilbutan

2,2-dimetilpentan i 3,3-dimetilpentan su *neo*-heptani koji spadaju u *neo*-alkane.

## Upotreba
Upotrebljava se kao rastvarač u organskim sintezama. Služi i kao standard za određivanje kvaliteta goriva, pri čemu ima oktanski broj nula.

Kategorija:Alkani
Hlorovodična kiselina

**Hlorovodična kiselina** ili po IUPACu *hidrohlorna kiselina*, poznata i kao *solna kiselina* je kiselina koja nastaje rastvaranjem hlorovodika u vodi. Hlorovodična kiselina se naziva i rastvor hlorovodika u drugim polarnim otapalima npr. u acetonu. Ona je veoma jaka kiselina, a kao dosta razblažena sastavni je dio gastrične tekućine u želucu čovjeka i sisara te omogućava varenje bjelančevina, a mnogo se primjenjuje i u industriji.

## Historija 
800. godine kiselinu je otkrio arapski hemičar Džabir ibn Hajjan, miješajući kuhinjsku so i sumpornu kiselinu. Korištena je u srednjem vijeku u potrazi za kamenom mudrosti, te kasnije od strane velikih evropskih hemičara kao što su Johann Rudolf Glauber, Joseph Priestley i Humphry Davy kako bi se razvila moderna hemija. Tokom industrijske revolucije postala je važna industrijska hemikalija za široku upotrebu.

## Dobijanje 
Hlorovodična kiselina se dobija rastvaranjem hlorovodika u vodi. Postupak se odvija u tzv. tornjevima za apsorpciju.

## Osobine 
Hlorovodična kiselina je jak elektrolit, i potpuno je disocirana na ione u vodenom rastvoru. Za razliku od sumporne i nitratne kiseline, hlorovodična kiselina nema oksidirajuće djelovanje.

## Također pogledajte 
* Hidrohloridne soli
* Aqua regia
## Vanjski linlovi
Kategorija:Kiseline
Kategorija:Spojevi hlora
Kategorija:Aditivi sa E-brojem
Heksan

**Heksan** je bezbojna, hlapljiva tekućina, slabog mirisa na benzin, koja spada u grupu **alkana**.

## Osobine 
Prelama svjetlost slično kao i voda, sa indeksom prelamanja od 1,3748. Kritična tačka gorenja iznosi -22&nbsp;°C, a tačka paljenja 240&nbsp;°C. Relativna dielektrična konstanta heksana iznosi 1,8 pri temperaturi od 20&nbsp;°C. U vodi nije rastvorljiv, dok je u organskim otapalima poput alkohola, etera i benzena dobro rastvorljiv.

## Izomeri 
Heksan ima pet izomera:
* n-heksan
* 2-metilpentan (izoheksan)
* 3-metilpentan
* 2,2-dimetilbutan (neoheksan)
* 2,3-dimetilbutan (diizopropil)

## Upotreba 
Heksan je u organskoj hemiji upotrebljava kao otapalo. Pošto ne stupa u reakciju sa polistirolom, za razliku od mnogih drugih organskih otapala, služi i kao rastvarač za ljepilo za stiropor.

## Opasnosti 
Dokazano je da heksan kod čovjeka izaziva ovisnost. Ako se u zraku nalazi između 1,1 i 7,5% heksana može doći do eksplozije. U organizmu heksan metabolira u 2,5-heksadion, koji može uticati na oštećenja nervi, a izlučuje se preko urina.

## Vanjski linkovi 
* [Tehnički podaci o heksanu](https://web.archive.org/web/20051027165938/http://www.alfa-chemcat.com/daten_msds/D/31637_-_n-Hexane_(D).pdf)
* Carl-Roth podaci

Kategorija:Alkani
Propan

**Propan** je bezbojni gas koji spada u grupu alkana.

## Osobine
Propan je gas bez mirisa i boje. Može se prevesti u tekuće stanje na temperaturi ispod -187,7&nbsp;°C. Kritična tačka iznosi 96,67&nbsp;°C pri pritisku od 4,24 MPa.. U vodi se vrlo slabo rastvara, na 20&nbsp;°C samo 80&nbsp;mg/l vode. Veoma je lahko zapaljiv, teži je od zraka i u visokim koncentracijama djeluje narkotizirajuće i može dovesti do gušenja. U smjesi sa zrakom od 1,7 do 10,8% može izazvati ekploziju. Temperatura paljenja iznosi 470&nbsp;°C. Moć gorenja iznosi 12,874 kWh/kg.

## Upotreba
Propan se dobija iz zemnog gasa ili iz rafinerije nafte. Služi kao gas za grijanje ili, u tekućem stanju, kao pogonsko gorivo u automobilima. Upotrebljava se i u sprejevima kao gas za stvaranje pritiska, mada se dosta češće upotrebljava butan, a koristi se kao materijal za proizvodnju etilena i propena.

## Reakcije
Oksidacija propana od čega nastaje ugljen dioksid i voda.

:\mathrm{ \ C_3H_8 + 5 \ O_2 \longrightarrow  3 \ CO_2 + 4 \ H_2O}

## Također pogledajte 
* Propanska baklja
## Reference 
## Vanjski linkovi 
Kategorija:Alkani
Kategorija:Aditivi sa E-brojem
Mudžiza

**Mudžiza** je naziv za natprirodna djela koja se pripisuju Poslanicima i Vjerovjesnicima. Prema islamskom shvatanju to je djelo koje zapravo čini Allah (Bog) preko čovjeka. Termin koji označava ovakvo djelovanje se u islamskoj literaturi općenito zove **keramet**, te predstavlja djelo koje Allah čini preko ljudi koje voli (Evlija), no ukoliko se to djelo desi preko Poslanika, onda se djelo definiše kao mudžiza.

## Definicija
Glavna svrha mudžize je da dokaže ispravnost Poslanika i ona mora da zadovolji sljedeće uslove:

# Mora dolaziti od Boga
# Mora biti oprečna uobičajenom
# Trebalo bi biti nemoguće kontradiktirati joj
# Mora se izvršiti kroz onoga ko tvrdi da je Poslanik
# Mora se potvrditi kroz njegovu objavu, i čudo samo po sebi ne smije biti u suprotnosti sa njegovim tvrdnjama
# Mora slijediti njegove tvrdnje

## Također pogledajte 
* Isra i Mi'radž

## Reference
Kategorija: Islam
Manchester

**Manchester** jest grad u engleskoj regiji Sjeverozapad. Prostire se na površini od 115 km2. Nalazi se 261 kilometar sjeverozapadno od Londona i 57 kilometara jugozapadno od Leedsa. 2014. godine grad je imao više od 520.000 stanovnika.

Grad je dom dva poznata nogometna kluba: Manchester Uniteda i Manchester Cityja, kao i mnogim poznatim umjetnicima i muzičarima poput Morrisseya, New Order i Oasis.

## Reference 
## Vanjski linkovi 
* Zvanični sajt

Kategorija:Manchester
Kategorija:Gradovi u Engleskoj
Kategorija:Gradovi u Ujedinjenom Kraljevstvu
Pristan

**Pristan** (po IUPACu *2,6,10,14-tetrametilpentadekan*) je hemijski spoj koji spada u grupu alkana. To je bezbojno ulje koje se može naći u pririodi. Sastojak je nekih mineralnih ulja. Ime mu dolazi od latinskog *pristis* (doslovno: *Morsko čudovište*). Pristan je inertan, a nalazi se u gotovo svim živim bićima.

## Nalazišta 
Pristan je najprije otkriven u ulju iz jetre morskog psa. (udio od 14%). Proizvode ga bakterije, alge, više biljke, kao i neki organi čovjeka, krave, miševa i drugih životinja.

## Upotreba 
Upotrebljava se u industriji kao sredstvo za podmazivanje, za zaštitu od korozije i kao ulje za transformatore. Privlači termite. Njegovo prisustvo u mineralnom ulju je indikator zagađenosti nafte kao i drugih spojeva.
Pristan se upotrebljava i u medicini. Ubrizgava se miševima, zbog čega oni proizvode antitijela, koja dalje služe za pravljenje lijekova za povećanje imuniteta kod reumatskih bolesti 
.

## Reference 
Hrsg. Falbe J., Regitz M.: *Roempp Chemie Lexikon* 9. izdanje, Georg Thieme, Štutgart

## Reference 
Kategorija:Alkani
Rakovica (Ilidža)

**Rakovica** je naseljeno mjesto u općini Ilidža, Bosna i Hercegovina. Smještena je na magistralnom putu Sarajevo-Kiseljak. Vjeruje se da je mjesto dobilo naziv po istoimenoj rijeci, a ona po rakovima, koji su živjeli u njoj. Područje mjesne zajednice Rakovica, pored istoimenog obuhvata i sljedeća naselja: Ša(h)min gaj, Stanjevac, Kobiljača, Rudnik, (Đugumija) Vela, Gornja Rakovica, (Skenderpašino) Kakrinje, Zenik, Božići i Buhotinu.

### Historija Rakovice 
Rakovica je tokom srednjeg vijeka bila važno naselje za transport ruda iz Kreševa i Fojnice prema istočnoj Bosni. Prema Popisu Krajišta Isa-bega Ishakovića 1455. Rakovica je bila pusta mezra. Znači, selo koje je imalo jasno definisane ostatke ranijeg života i postojanja, ali je bilo napušteno. Već 1535 Benedikt Kuripešić spominje Rakovicu kao naseljeno mjesto u kojem je noćio prije susreta sa Gazi Husref-begom.

Potom, u popisu imovine Skender-paše navodi se Kakrinje, kao Skenderpašino Kakrinje je dato Vlasima (kršćanima stočarima) iz Varoši na današnjoj Skenderiji u zamjenu za mjesto gdje je podigao svoju džamiju. Hamdija Kreševljaković navodi da je bogata i ugledna porodica begova Đugumija živila u Rakovici, nišani sa begovskim turbanima su vidljivi i danas. Na Veli se nalazila velika kula od kamena i odžak begova Đugumija. Jedna od kćerki bega Đugumije zvala se Šahma pa je po njoj i Šahmin gaj, po drugoj verziji ime je nastalo po starom nazivu za vrstu tetrijeba Šama, budući da je gaj bio pun tetrijebova nastalo je ime Šamin Gaj.

Kobiljača je dobila ime po hanu koji su tu nalazio. U Rudniku je bio kameni majdan kao i danas.

## Stanovništvo 
## Reference 
## Vanjski linkovi 
* Zvanični sajt općine Ilidža
ABC

* ABC (bend)
* ABC (programski jezik)
* American Broadcasting Company
* Australian Broadcasting Corporation
Šićki Brod

**Šićki Brod** je naseljeno mjesto u gradu Tuzli, Bosna i Hercegovina.

## Historija 
Naselje Šićki Brod je nastalo izdvajanjem iz naselja Tuzla.

## Stanovništvo 
## Reference 
## Vanjski linkovi 
* Zvanični sajt grada Tuzle
Uništa (Bosansko Grahovo)

**Uništa** su naseljeno mjesto u općini Bosansko Grahovo, Bosna i Hercegovina.

## Geografija 
Naselje Uništa su specifična po tome što je pristup naselju moguć jedino iz Hrvatske, iz smjera Kijeva, od kojeg je udaljeno 7–8&nbsp;km. S druge strane, naselje od ostatka Bosne i Hercegovine i središta općine Bosansko Grahovo, dijeli planinski masiv Dinare i može mu se prići jedino pješačenjem (planinarenjem). Nadmorska visina naselja je 700 metara.

## Historija 
Ime naselja je nastalo od riječi "U ništa".

Tokom Drugog svjetskog rata, 3. oktobra 1942. u naselju Uništa formirana je Druga dalmatinska proleterska udarna brigada.
Za vrijeme rata 1992-1995, u akciji Oluja, svo srpsko stanovništvo Uništa je izbjeglo a njihove kuće su spaljene i porušene.

## Stanovništvo 
## Reference 
## Vanjski linkovi 
* Zvanični sajt općine Bosansko Grahovo
Kapilarna elektroforeza

**Kapilarna elektroforeza** obuhvata grupu separacionih tehnika, koje omogućavaju separaciju mnogih
vrsta analita bazirano na njihovoj pokretljivošću u elektromagnetnom polju. U svojoj najjednostavnijoj formi, kapilarna zonska elektroforeza - nabijeni kapilarni sistem sastavljen od silika-gela napunjen puferom, uronjen u rezervoar s puferom koji je spojen na izvor jake struje. Nakon unošenja male količine uzorka u kapilaru, uključuje se izvor struje i obrazuje električno polje koje uzrokuje pojavu elektroosmotskog toka. Ta pojava uzrokuje da se cijeli uzorak kreće pored detektora ka katodi. Ionski analiti se kreću ka svojoj pripadajućoj elektrodi, tako da se promatrani uzorak razdvaja na bazi svojih različitih polarnosti i različitog odnosa mase i naboja.. Drugi principi kod ove hromatografske tehnike su izoelektrično fokusiranje koje je bazirano na separaciji zbog razlika u izoelektričnim tačkama analita, te elektroforeza preko gela, gdje se molekule *prosijavaju* kroz matricu gela te tako razdvajaju zbog različite veličine. Međutim, separacija neutralnih spojeva zahtjeva sisteme kojima se dodaje dodatna faza.

## Reference 
## Vanjski linkovi 
Kategorija:Analitička hemija
Kategorija:Forenzičke tehnike
Litij-bromid

**Litij-bromid** ili **LiBr** je hemijski spoj litija i broma. Veoma je higroskopan (osjetljiv na vodu), te se upotrebljava kao sredstvo za uklanjanje vlage. Iritira oči, te u većim dozama može izazvati paralizu centralnog nervnog sistema. Zajedno sa litij-hloridom, koristi se u sistemima za klimatiziranje i industrijsko sušenje.

## Medicinske opasnosti
Litij-bromid se koristio kao sedativ početkom 20. vijeka, međutim prestao se upotrebljavati 40-tih godina 20. vijeka pošto su neki srčani bolesnici umrli nakon što su ga koristili umjesto kuhinjske soli.  U dodiru s kožom uzrokuje dehidraciju tog dijela tijela i izaziva upalu. Opasan je i ukoliko se proguta.

## Reference
Kategorija:Spojevi litija
Kategorija:Bromidi
Natrij-hlorid

**Natrij hlorid**, **natrijum hlorid** ili **kuhinjska so** (NaCl) dolazi u prirodi kao mineral halit. Svakodnevno se upotrebljava kao kuhinjska so. Također ulazi u sastav ekstracelularne tečnosti organizama. Koncentracija natrij hlorida u morskoj vodi je oko 3,3% masenih procenata.

## Fizičke osobine 
Natrij hlorid je bijela kristalna supstanca, vrlo dobro topljiva u vodi.

## Biološki značaj NaCl 
Kuhinjska so je glavni izvor iona Na+ i Cl- za ljude i životinje. Ioni Na+ imaju ključnu ulogu u mnogim fiziološkim procesima od održanja stalnog krvnog pritiska do održanja rada živčanog sistema. Zato je unošenje kuhinjske soli neophodno za život.

Ljudske dnevne potrebe za kuhinjskom soli iznose oko 50&nbsp;mg, a ta se količina otprilike nalazi u jednoj štruci bijelog kruha. Današnjim načinom života unosimo u tijelo nekoliko puta veću količinu kuhinjske soli od od one koja je potrebna našem tijelu. Predpostavlja se da prekomjerna upotreba soli može izazvati neke bolesti.

Zakon nalaže da se kuhinjskoj soli mora dodavati jod radi smanjenja pojave gušavosti.
mini|lijevo|Kristali kuhinjske soli

## Način dobijanja 
Razlikujemo dvije vrste kuhinjske soli **rudna so** i **morska so**.

* Rudna kuhinjska so se dobije iz rudnika soli kopanjem na mjestima gdje je nekada davno bilo more i nataložila se so povlačenjem mora (najbolji primjer za to je rudnik soli u Tuzli).
* Morska so se dobija u solanama isparavanjem morske vode. Isparavanje se vrši u velikm plitkim bazenima. Sam proces isparavanja kreće od prvog bazena u kojem je koncentracija NaCl najmanja (morska voda) do zadnjeg, u kojem je morske voda toliko prezasićena da se so taloži na dnu bazena. Isušivanje se vrši samo u ljetnim mjesecima kada su najpovoljniji uvjeti za proizvodnju (vjetar i sunce). U Crnoj Gori postoje dvije solane: kod Ulcinja i Tivta, u Hrvatskoj tri: u Stonu, Ninu i Pagu, dok u Sloveniji je još uvijek aktivna solana Sečovlje.

## Također pogledajte 
* So
* Sapun

## Reference 
Kategorija:Hloridi
Hamam

mini|desno|Hamam u Istanbulu
**Hamam** ili tursko kupatilo od turske riječi *hamam*, , je varijanta parnog kupatila koje je nastalo na srednjem istoku.

Kupanje u hamamu je bilo dio obreda i dio užitka. Osoba koja se kupa u hamamu prvo ide u prostoriju (saunu) koja se neprestano zagrijava toplim suhim zrakom. U ovim sobama počinje dio kupanja gdje usljed toplote dolazi do znojenja i čiščenja organizma. Nakon preznojavanja slijedi kupanje hladnom vodom i masaža, te odlazak u sobu za hlađenje i relaksaciju.

## Hamami u Bosni i Hercegovini 
S obzirom da je Bosna pet vijekova bila dio Osmanlijskog Carstva hamami su postali sastavni dio arhitekture bosanskih gradova. Polako su počeli da nestaju odlaskom Osmanlija i pojavom modernih vodovodnih i sanitarnih instalacija. Hamami su bili važna tačka socijalnog okupljanja i mjesto za ritualna kupanja. Njihov arhitektonski značaj je bio velik u kulturama u kojima su bili zastupljeni.

## Također pogledajte 
* Sauna

Kategorija:Arhitektura
Kategorija:Osmansko Carstvo
Interna medicina

**Interna medicina** je grana medicine koja se bavi problemima i bolestima unutrašnjih organa. Ljekari specijalisti za internu medicinu zovu se internisti. Oni su naročito vješti u liječenju pacijenata koji imaju nediferencirane probleme ili probleme s višesistemskom bolešću. Oni se brinu o hospitaliziranim pacijentima, kao i o onima u ambulanti i mogu igrati važnu ulogu u podučvanju ili istraživanjima.

Pošto su pacijenti koji pate od bolesti unutrašnjih organa često ozbiljno bolesni li zahtijevaju složena istraživanja, dobar dio svog posla internisti obavljaju u bolnicama. Oni često imaju interes za bolesti koje pogađaju pojedine organe ili siteme organa.

Interna medicina također je specijalnost u okviru kliničke farmacije i veterine.

## Historija 
Historijski gledano, internisti su svoju praksu obavljali i na klinikama i u bolnicama, često u istom danu. Stiska s vremenom navela je mnoge od njih da odaberu jedno radno mjesto. Neki odabiru da rade samo u bolnici, a neki se opredjeljuju da rade isključivo u klinikama kao ljekari zaduženi za osnovnu njegu.

## Discipline 
U okviru interne medicine postoji nekoliko disciplina:
* Gastroenterologija
* Endokrinologija
* Pulmologija
* Nefrologija
* Hematologija

## Reference
Robijaši (Zenica)

**Robijaši** su navijačka grupa NK Čelik-a iz Zenice, Bosna i Hercegovina.

Dobili su ime po Kazneno popravnom domu (KPD),  Ime Robijaši nose od 1988. kada su se tadašnje vođe navijača u složile da konačno navijači dobiju jedno prepoznatljivo ime. Na samom početku grupa navijača koja je navijala za Čelik zvala se "Čelikovci", zatim mijenjaju svoje ime u Smogovci, zbog rada "Željezare Zenica". Poslije "Smogovaca" navijači mijenjaju ime u "Steelers", "HZČ (Huligani Zeničkog Čelika) i "Čelzi".

## Vanjski linkovi 
*Robijaši 

Kategorija:Navijačke grupe u Bosni i Hercegovini
Kategorija:Zenica
Kategorija:FK Čelik
Bukva

**Bukva** () је rod listopadnog drveća koji sadrži oko deset vrsta. Prirodno stanište mu je Evropa, Azija i Sjeverna Amerika. Raste u Južnoj i Centralnoj Evropi. Traži duboka, svježa i bogata tla, do 2000&nbsp;m nadmorske visine. Jednodomna, jednospolna vrsta; listopadno drvo do 50&nbsp;m visine i do 2&nbsp;m  prečnika. Kora je pepeljastosive boje, tanka i glatka do u duboku starost. Korijenov sistem je plitak i dobro razvijen. Listovi sjajnozeleni, eliptični, u mladosti trepavičasto dlakavi. Cvate u aprilu i maju mjesecu s listanjem. Muški cvjetovi u kuglastim cvatovima, ženski na kratkim peteljkama.

Plod bukvica dozrijeva u jesen iste godine. Bukva optimum postiže u subalpinskom pojasu gdje tvori čiste ili mješovite sastojine (najčešće s jelom ili smrčom).

Američka  bukva (Fagus grandifolia), porijeklom iz istočne *Sjeverne Amerike, i* europska bukva (F. sylvatica), *najpoznatije* su rasprostranjene vrste širom Engleske i Euroazije. Obe vrste su ekonomski važno drvo i često se sade kao ukrasi u Europi i Sjevernoj Americi, a mogu narasti i do 30 metara. Uski, grubo nazubljeni, jako venski, plavo-zeleni listovi američke bukve dugi su oko 13&nbsp;cm i žute u jesen. Nešto kraći, tamnozeleni listovi europske bukve u obliku jajeta postaju crveno-smeđi u jesen i, u blagim klimatskim uslovima, traju tokom zime. Obje vrste osjetljive su na bolesti bukovih listova, novu smrtonosnu biljnu bolest koja se vjerojatno širi nematodama.

Azijska vrsta, kineska bukva (F. *engleriana*), visoka oko 20 metara i japanska plava bukva (*F. japonica*), visoka do 24 metra, dijele se u podnožju na nekoliko stabljika. Japanska ili Sieboldova bukva (*F. crenata*) uzgaja se kao ukrasna na zapadnoj hemisferi. Meksička bukva, ili haya (*F. mexicana*), drvo često visoko 40 metara, ima klinaste listove. Orijentalna bukva (*F. orientalis*), piramidalno euroazijsko drvo visine oko 30 metara, ima sivkasto bijelo deblo i valovite klinaste listove duljine do 15&nbsp;cm.

## Vrste 
# *Fagus chienii* W.C.Cheng
# *Fagus crenata* Blume
# *Fagus engleriana* Seemen ex Diels
# *Fagus grandifolia* Ehrh.
# *Fagus hayatae* Palib. ex Hayata
# *Fagus japonica* Maxim.
# *Fagus lucida* Rehder & E.H.Wilson
# *Fagus multinervis* Nakai
# *Fagus orientalis* Lipsky
# *Fagus sinensis* Oliv.
# *Fagus sylvatica* L.
# *Fagus × taurica* Popl.

Datoteka:Doudaira-buna-6.4.JPG|*Fagus crenata*, Japan
Datoteka:Fagus engleriana - Morris Arboretum - DSC00475.JPG|*Fagus engleriana*, Morris Arboretum, SAD; ova vrsta raste u Kini
Datoteka:07-03AmericanBeechFL.jpg|*Fagus grandifolia*, vrsta iz Sjeverne Amerike

## Također pogledajte
*Fagaceae

## Reference
## Vanjski linkovi
Kategorija:Flora Bosne i Hercegovine
Kategorija:Fagaceae
Kategorija:Fagus
Kategorija:Jestivi orašasti plodovi i sjemenke
Oktan

**Oktan** je bezbojna tekućina koja spada u grupu alkana.

## Osobine
Oktan je čista, bezbojna, lahko zapaljiva tekućina. Kritična tačka gorenja iznosi 13 °C, dok je tačka paljenja 210 °C. U smjesi sa zrakom u koncentracijama između 1 i 6,5% može prouzrokovati eksploziju. Vrlo se slabo rastvara u vodi. U prirodi se nalazi kao sastavni dio nafte. Postoji 18 izomera oktana:
* n-oktan
* 2-metil heptan
* 3-metil heptan
* 4-metil heptan
* 2,2-dimetil heksan
* 2,3-dimetil heksan
* 2,4-dimetil heksan
* 2,5-dimetil heksan
* 3,3-dimetil heksan
* 3,4-dimetil heksan
* 3-etil heksan
* 2,2,3-trimetil pentan
* 2,2,4-trimetil pentan (izooktan)
* 2,3,3-trimetil pentan
* 2,3,4-trimetil pentan
* 3-etil 2-metil pentan
* 3-etil 3-metil pentan
* 2,2,3,3-tetrametil butan

Svi izomeri, osim 2,2,3,3-tetrametil butana, su na sobnoj temperaturi u tekućem agregatnom stanju. Izooktan (2,2,4-trimetil pentan) služi kao referentni spoj kod određivanja oktanskog broja pogonskih goriva.

Kategorija:Alkani
Boyz II Men

**Boyz II Men** je vokalna grupa pjevača iz Philadelphia(SAD) koja se bavi R&B/soul muzikom. 
Grupa se formirala 1998 godine i sastojala se od 5 članova. Boyz II Men se sada sastoji od Wanya Morris, Shawn Stockman i Nathan Morris. U 2004 godini je Michael McCary izašo iz grupe dok je Marc Nelson već 1990 godine napustio grupu. Njih dvojica su bili originalni osnivači grupe.

Grupa je bila jako popularna između 1992 i 1997 godine. Imali su pet broj 1 hitova u Americi. Suđeći po prodajama njihovih albuma i singlova, oni su najuspješnija R&B grupa svih vremena.

Njihova najuspješnija pjesma je “End of The Road” koja je također soundtrack iz filma **Boomerang** u kojem glavnu ulogu ima poznati Američki glumac Eddie Murphy. Pojavili su se i u jednoj božićnoj epizodi popularne serije ‘The fresh prince of Bel-Air’.

Njihov najveći interrnacionalni hit je bio ‘One sweet day’ u saradnji sa Mariah Carey. Ova pjesma je stajala 16 sedmica na broju 1 na Američkoj top-listi.

Pjesma ‘Hey Lover’ sa reperom LL Cool J je također bila veliki internacionalni hit.

Zadnji album iz 2006 godine se zove The Remedy. U novembru 2007 je izašao njihov novi album koji se zove ‘Motown: A Journey Through Hitsville USA’.

### Albumi 
*1991: *Cooleyhighharmony*
*1993: *Christmas Interpretations*
*1994: *II*
*1997: *Evolution*
*2000: *Nathan Michael Shawn Wanya*
*2002: *Full Circle*
*2004: *Throwback, Vol. 1*
*2005: *Winter/Reflections*
*2006: *The Remedy*
*2007: *Motown: A Journey Through Hitsville USA*
*2009: *Love*
*2011: *Twenty*
*2014: *Collide*
*2017: *Under the Streetlight*

## Reference 
## Vanjski linkovi 
* https://boyziimen.com/

Kategorija:Boyz II Men
Kategorija:Američke muzičke grupe
Vojska Federacije Bosne i Hercegovine

**Vojska Federacije BiH** (VFBiH) je bila zvanična oružana sila bosanskohercegovačkog entiteta Federacija Bosne i Hercegovine po okončanju rata u BiH pa do 2006. Osnovana je nakon potpisivanja Vašingtonskog sporazuma udruživanjem Armije Republike Bosne i Hercegovine (ARBiH) i Hrvatskog vijeća odbrane (HVO) u vojnu strukturu sa dvije nacionalne komponente, bošnjačkom i hrvatskom pod zajedničkom komandom. Dana 1. januara 2006. službeno je integrisana u Oružane snage BiH pod nadležnošću Ministarstva odbrane Bosne i Hercegovine.

## Organizacija
### Organizacija 2000.
* **Operativna komanda** (Sarajevo)
** **1. korpus** (Sarajevo)
*** 121. motorizovana brigada (Tarčin)
*** 7. viteška mehanizovana brigada(Zenica)
*** 401. viteška motorizovana brigada (Mostar)
*** 820. motorizovana brigada (Goražde)
** **2. korpus** (Tuzla)
*** 501. slavna motorizovana brigada (Bihać)
*** 517. motorizovana brigada (Sanica)

** **1. gardijski zbor** (Mostar)
*** 1. gardijska mehanizovana brigada "Ante Bruno Busić" (Drvar)
*** 2. gardijska oklopna brigada (Jesenice)
*** 3. gardijska motorizovana brigada "Jastrebovi" (Vitez)
*** 4. gardijska motorizovana brigada "Sinovi Posavine" (Orašje)
** **1. artiljerijski divizion** 
** **2. artiljerijski divizion**
** **Brigada za brzu reakciju** (Sarajevo)
** **Komanda za obuku i doktrinu**
** **Komanda logistike**

## Također pogledajte 
* Armija Republike Bosne i Hercegovine
* Hrvatsko vijeće odbrane
* Vojska Republike Srpske
* Rat u Bosni i Hercegovini

## Reference
Kategorija:Vojska Bosne i Hercegovine
Kategorija:Rat u Bosni i Hercegovini
Kategorija:Federacija Bosne i Hercegovine
Video RAM

mini|desno|200px|VRAM, proizvođača Samsung
**Video RAM** ili VRAM je memorija koja se nalazi na većini grafičkih kartica.

Za razliku od integrisanih video kontrolera koji obično dijele RAM memoriju sa ostalim komponentama računara, većina grafičkih kartica ima svoju memoriju koja se naziva Video RAM ili VRAM. VRAM na grafičkoj kartici služi za pohranjivanje najnužnijih podataka za GPU, najčešće teksture, Z-buffer i druge elemente. Brzina VRAM-a je davno prevazišla brzinu sistemskog RAM-a. Današnje grafičke kartice koriste GDDR3 ili GDDR4 koji ide i do 900&nbsp;MHz (1800&nbsp;MHz efektivna). Količina memorije na današnjim grafičkim karticama ide i do 1 GB, ali ona nije presudna, mnogo je važnija frekvencija memorije. Pošto GPU stvara sliku, držeći informacije i završene slike u VRAM-u, brzina memorije je vrlo važna, jer što je brža memorija to će brže slika doći do RAMDAC-a i biti prikazana.

## Vanjski linkovi 
* https://web.archive.org/web/20160303175823/http://www.austinsemiconductor.com/datasheet/Austin-Semiconductor-Datasheet-SM55161A.PDF

Kategorija:Računarska memorija
Kategorija:Američki izumi
Allan Simonsen

mini|desno|Allan Simonsen 2012. 
**Allan Simonsen**, popularno zvan 'Vrabac iz Vejlea' (rođen 15. decembra 1952) nekadašnji je danski nogometaš.

Započeo je karijeru u klubu Vejle, gdje je odigrao 282 utakmice za prvi tim i postigao 104 gola.
Igrao je za timove kao što su Borussia Mönchengladbach i FC Barcelona. Nakon kraćeg boravka u engleskom Charlton Athleticu, Simonsen je završio karijeru u klubu u kojem je započeo karijeru - Vejleu.

1977. godine je proglašen za najboljeg nogometaša Evrope.

## Reference 
## Vanjski linkovi 
*
*Allan Simonsen  na dbu.dk
*
*Allan Simonsen na danskfodbold.com
*Allan Simonsen na calcio.com

Kategorija:Rođeni 1952.
Kategorija:Živi ljudi
Kategorija:Danski nogometaši
Kategorija:Danski nogometni treneri
Kategorija:Danski olimpijci
Kategorija:Nogometaši Vejlea
Kategorija:Nogometaši Borussije Mönchengladbach
Kategorija:Nogometaši Barcelone
Kategorija:Nogometaši Charlton Athletica
Kategorija:Igrači na Evropskom prvenstvu u nogometu 1984.
Kategorija:Igrači na Svjetskom prvenstvu u nogometu 1986.
Kategorija:Nogometaši na Olimpijskim igrama 1972.
Masakr u Jabukovcu

Masakr u selu Jabukovac, kod Negotina u istočnoj Srbiji, desio se 27. jula 2007. godine i najveće je masovno ubistvo u Srbiji. Naoružan lovačkom puškom, 39-godišnji Nikola Radosavljević (mještanin sela) ubio je devet, a teže ranio dvije osobe.

Masakru je prethodio Radosavljevićev sukob sa suprugom, nakon čega je on pokušao da se ubije skokom u bunar. No, jedan njegov komšija ga je u tome spriječio i pružio mu pomoć. Samo nekoliko minuta kasnije, Radosavljević uzima pušku i započinje masakr. Najprije je ubio tri osobe, a zatim još šest. Nakon zločina, pokušao se ubiti ali su ga srbijanske specijalne policijske snage u tome spriječile i uhapsile. Odveden je najprije u negotinsku bolnicu, a zatim u Klinički centar u Nišu.

Kategorija:2007. u Srbiji
Kategorija:Negotin
Kategorija:Masakri u Srbiji
Caklina

**Caklina** (lat. *substantia adamantina s. enamelum*) je čvrsto mineralno tkivo, koje prekriva dentin u predjelu anatomske krune zuba.

Sadrži 4-6% organskih i 94-96% neorganskih materija te je najtvrđi dio zuba (također najtvrđa tvar u organizmu uopšte). Sastoji se on šestougaonih caklenih prizmi prečnika 3-6μm, tj. velikih veoma zbijenih kristala kalcijumhidroksiapatita za koji su vezani joni karbonata, magnezijuma, natrijuma, kalcijuma itd. Ovi kristali su ugrađeni u mrežu čvrstih vlakana, a spoljašnja površina cakline je prekrivena košuljicom (lat. *cuticula dentis*). Zahvaljujući svom sastavu, caklina je veoma otporna na uticaje enzima, kiselina i ostalih korozivnih materija i predstavlja prvu i glavnu liniju odbrane zuba od karijesa.

Caklina je djelimično providna, tako da boja zuba zavisi od boje dentina i providnosti cakline. Prirodna boja zuba varira od žućkaste do svijetlo sive i bjeličasto-plave. Što je caklina manje provida to su zubi bjelji, dok na providnost utiču debljina, gustina, stepen kalcifikacije i homogenost cakline.

## Također pogledajte 
* Karijes
* Slonovača

Kategorija:Stomatologija
Kategorija:Zubi
Goran Ikonić

**Goran Ikonić** je bosanskohercegovački košarkaš rođen u Zvorniku. Karijeru je započeo u KK Drina, odakle je 2000. prešao u slovensku Roglu. U Bosni i Hercegovini je još igrao za Rudar Ugljevik i Leotar, a trenutno nastupa za sarajevsku Bosnu sa kojom je osvojio titulu prvaka u sezoni 2005/06. U sezoni 2006/07 od strane navijača Košarkaškog kluba Bosne dobio je nagradu za najboljeg igrača kluba.

Kategorija:Bosanskohercegovački košarkaši
Kategorija:Biografije, Zvornik
Kategorija:Košarkaši KK Bosne
Kategorija:Rođeni 1980.
Kategorija:Živi ljudi
Kategorija:Bosanskohercegovački sportisti 21. vijeka
Zubna protetika

mini|300px|Zubotehnički rad

Pod **zubnom protetikom** se podrazumijeva nadomještanje izgubljenih zuba i mekanih dijelova usne šupljine vjestačkim protezama. Zubnom protetikom se bave zubni tehničari, koji su dio stomatološkog tima kojeg čine stomatolog i stomatološka sestra. Zvanje zubnog tehničara se stiče četvorogodišnjim obrazovanjem u odgovarajućoj školskoj ustanovi. On po pravilu nema kontakt sa pacijentima. 

Zubnu protetiku dijelimo na:

* zubne krunice, mostove i ostale stalne nadogradnje
* parcijalne i totalne proteze
* ortodonske i ostale aparate

## Vanjski linkovi 
* http://www.dental-implants-01.com/implant-supported-dentures.htm 

Kategorija:Stomatologija
Kategorija:Zubi
Zubni tehničar

mini|desno|250px|Zubni tehničar

**Zubni tehničar** je osoba koja je završila četvorogodišnje obrazovanje u odgovarajućoj školskoj ustanovi. On je dio tima koji čine stomatolog i stomatološka sestra. Zubni tehnicar po pravilu nema kontakt sa pacijentima. U nekim zemljama tehničari nakon dodatne obuke imaju pravo na pravljenje totalnih proteza pacijentima bez zuba koji su prethodno bili kod stomatologa. Posao zubnoh tehničara je proizvodnja i opravak zubnih nadogranji (krunice, mostovi, parcijalne i totalne proteze) te ortodonskih aparata.

## Također pogledajte 
* Stomatologija

## Reference 
## Vanjski linkovi 
Kategorija:Stomatologija
Barbara Joyce Dainton

**Barbara Joyce Dainton** (rođena **West**, 24. maj 1911 - 16. oktobar 2007) bila je jedna od dva posljednja živuća putnika koja su preživjela brodolom Titanica.

Na svom prvom putovanju za New York 15. aprila 1912. imala je samo 10 mjeseci i 22 dana.

Nakon smrti Barbare West jedina preživjela osoba s Titanica bila je 95-godišnja Millvina Dean iz Engleske.

## Literatura 
* *Titanic: Triumph and Tragedy*, John P. Eaton and Charles A. Haas, W.W. Newton & Company, 2nd edition 1995 
* *A Night to Remember*, Walter Lord, ed. Nathaniel Hilbreck, Owl Books, rep. 2004, 

## Reference 
Kategorija:Rođeni 1911.
Kategorija:Umrli 2007.
Kategorija:Biografije, Bournemouth (Dorset)
Umnjak

mini|desno|Umnjaci označeni crvenom bojom u gornjoj vilici
mini|desno|Umnjaci označeni crvenom bojom u donjoj vilici
**Umnjak**,  **zub mudrosti** ili **treći kutnjak** (lat. *dentes serotini*) je jedan od tri  kutnjaka po  kvadrantu  ljudske  dentitcije. To je posljednji od ova tri. Životna dob nicanja umnjaka  (erupcija) je različita, ali uglavnom se javlja između kasne adolescenscije i ranih dvadesetih godina. 
mini|180px|left|Retinirani umnjak d38 vertikalnog položaja
mini|200px||left|Izvađeni umnjak
Gornji umnjaci su obično manji od donjih umnjaka. Ranija svrha umnjaka je bila mrskanje i mljevenje hrane, dok kod modernog čovjeka obično nema dovoljno mjesta za njihovo izbijanje.

Većina odraslih osoba ima četiri zuba mudrosti, po jedan u svakom od četiri kvadranta, ali moguće je da ih nema, manje ili više, u tom slučaju višak se naziva hiperdoncija. Zubi mudrosti mogu se zaglaviti sa drugim zubima ako nema dovoljno prostora da se normalno provuku, dok udarci ne uzrokuju pomicanje drugih zuba,

## Nomenklatura 
**Gornji dentalni luk**

* stalni gornji desni treći kutnjak ili umnjak – 18
* stalni gornji lijevi treći kutnjak ili umnjak – 28

**Donji dentalni luk**

* stalni donji desni treći kutnjak ili umnjak – 38
* stalni donji lijevi treći kutnjak ili umnjak – 48

## Također pogledajte
*Zub
*Usna šupljina 
* Stomatologija
* Zubobolja

## Reference
## Vanjski linkovi
* National Institute of Clinical Health and Excellence Guideline to Wisdom teeth removal 
* Wisdom tooth extraction  WebMD article

Kategorija:Zubi
Kategorija:Usta
Kategorija:Anatomija čovjeka
Kategorija:Akutna bol
Jane Seymour

**Jane Seymour** ( 1507/1509 - 24. oktobar 1537) je bila treća supruga Henrika VIII i majka njegovog dugo priželjkivanog sina i nasljednika, Edvarda VI.

## Jane kao dvorjanka 
Jane je bila kćerka Johna Seymoura od Wiltshira i i Margaret Wentworth. Vodila je porijeklo od stare aristokratske porodice, a otac joj je bio cijenjen na dvoru Henrika VIII. Jane je služila kao dvorska dama kraljevim prvim dvjema ženama, Katarini Aragonskoj i Anni Boleyn, sve dok Henrikovo oko nije pala na nju samu. Na dan smrti Henrikove prve žene Katarine, Anne je pobacila sina. Henrik je tada počeo vjerovati da je njegov brak sa Anne proklet i tražio način da ga okonča kako bi oženio Jane i sa njom dobio sina. Tokom njegovog braka sa Annom većina kršćanskog svijeta je samo Katarinu priznavala za Henrikovu ženu. Kada je ona umrla, Anne je već bila na rubu propasti i Henrik je bio odlučan da brak sa njom okonča tako da njegov treći brak bude smatran legitimnim od strane svih.

Jane je zanijela početkom 1537. godine i napetost je počela rasti. Tokom trudnoće žudila je za jarebicama, koje je kralj naručivao za nju iz Calaisa i Flandrije, želeći pošto-poto udovoljiti majci svog nasljednika.  Dana 12. oktobra 1537. godine, nakon teškog i dugog porođaja, Jane je rodila sina i budućeg kralja, princa Edvarda, u palači Hampton. Prilikom duge i zamorne ceremonije prinčevog krštenja postalo je jasno da je kraljica ozbiljno bolesna. Njeno se stanje pogoršavalo brzo i uskoro je bila prikovana za postelju. Postporođajne komplikacije su uzrokovale njenu smrt 24. oktobra 1537. godine u palači Hampton. Sahranjena je u zamku Windsor, uz ceremoniju koju je predvodila njena pastorka Marija. Jedina je Henrikova žena koja je držala titulu kraljice u trenutku smrti. Henrik je sahranjen pored Jane deset godina poslije.

## Poslije smrti 
Henrik je nosio crninu i nije se ženio dvije godine nakon njene smrti. Uvijek je se prisjećao sa ljubavlju, nazivajući je svojom *"jedinom pravom ženom"*, a pritom zaboravljajući na mladenačke dane provedene sa Katarinom Aragonskom i svoju opsesiju Annom Boleyn. Razlog za to je najvjerovatnije bilo Janino postignuće da Henriku osigura muškog nasljednika. Čak i tokom sljedeća tri braka, tokom kojih je Engleska imala drugu kraljicu, Jane su slikari nastavljali uključivati u sve zvanične portrete. Janina dva ambiciozna brata, Thomas Seymour i Edward Seymour, koristila su sjećanje na sestru. Thomas je oženio Henrikovu udovicu, Katherine Parr, a imao je i planove za buduću monarhinju, Elizabetu I. Edward je bio skrbnik sestrinom sinu koji je naslijedio Henrika VIII i tako upravljao kraljevstvom. Braća su na kraju izgubila moć, bila obečašćena i pogubljena.

## Reference 
Kategorija:Supružnici engleskih vladara
Kategorija:Žene Henrika VIII